ΓΡΑΠΤΗ ΕΡΩΤΗΣΗ P-1504/01

υποβολή: Patricia McKenna (Verts/ALE) προς την Επιτροπή

(11 Μαΐου 2001)

Θέμα: Μεταφορές ζώων

Το Δεκέμβριο 2000 η Επιτροπή δημοσίευσε έκθεση με θέμα την εφαρμογή και την επιβολή της οδηγίας περί μεταφορών 91/628/ΕΟΚ(1) όπως τροποποιήθηκε από την οδηγία 95/29/ΕΚ(2). Εκεί αναφέρει με σαφήνεια ότι τα περισσότερα κράτη μέλη δεν εφαρμόζουν ορθά τους κανόνες οι οποίοι έχουν σχεδιαστεί για την προστασία των μεταφερομένων ζώων. Η Επιτροπή σκοπεύει επίσης να προτείνει ορισμένες αλλαγές στην οδηγία και τα παραρτήματά της, ενώ το Κοινοβούλιο θα κληθεί απλά να γνωμοδοτήσει κάποια στιγμή στο μέλλον επί των προτάσεων που αφορούν την αλλαγή κάποιων άρθρων της οδηγίας. Η ανεξέλεγκτη και συχνά παράνομη μεταφορά ζώων (ιδίως προβάτων) προς τα σφαγείαπήρξεπεύθυνη για την ταχεία εξάπλωση του αφθώδους πυρετού στο ΗΒ, τη Γαλλία, την Ολλανδία και τη Γερμανία. Τα πρόβατα αυτά θα είχανποστεί ταλαιπωρία ακόμη και αν δεν είχαν μολυνθεί από την τρομερή αυτή ασθένεια.

Δεν συμφωνεί άραγε η Επιτροπή ότι απαιτούνται ακόμη πιο δραστικές αλλαγές από εκείνες που αναφέρονται στην έκθεση και ότι το Κοινοβούλιο πρέπει να κληθεί να γνωμοδοτήσει εφ' όλων των προτάσεων που αφορούν την τροποποίηση των οδηγιών, περιλαμβανομένων και των παραρτημάτων;

(1) ΕΕ L 148 της 30.6.1995, σελ 52.

(2) ΕΕ L 340 της 11.12.1991, σελ. 17.

Απάντηση του κ. Byrne εξ ονόματος της Επιτροπής

(18 Ιουνίου 2001)

Ο περιορισμός της μεταφοράς των ζώων σε μεγάλη απόσταση στα απολύτως αναγκαία ταξίδια καθώς και η ελάχιστη δυνατή ταλαιπωρία τους είναι ιδιαίτερα σημαντικοί στόχοι για την Επιτροπή.

Η Επιτροπή συμφωνεί ότι είναι αναγκαίοι οι αυστηρότεροι κανόνες για τη βελτίωση της τρέχουσας κατάστασης, ακόμη και αν δεν είναι δυνατό να προληφθεί η απαράδεκτη μεταχείριση των ζώων μέσω μόνο της νομοθεσίας ή των ελέγχων. Στο πλαίσιο αυτό, η Επιτροπή τονίζει ότι επιβάλλεται τα κράτη μέλη να εξασφαλίσουν την αυστηρή εφαρμογή τηςφιστάμενης κοινοτικής νομοθεσίας.

Σε σχέση με τη νέα νομοθεσία η Επιτροπή έχει αναλάβει τελευταία περαιτέρω πρωτοβουλίες:

- για την πρόληψη της μεταφοράς τραυματισμένων ή άρρωστων ζώων, η Επιτροπή εξέδωσε την απόφαση 2001/298/ΕΚ της Επιτροπής, της 30ής Μαρτίου 2001, για την τροποποίηση των παραρτημάτων των οδηγιών του 64/432/ΕΟΚ, 90/426/ΕΟΚ, 91/68/ΕΟΚ και 92/65/ΕΟΚ του Συμβουλίου και της απόφασης 94/273/ΕΚ της Επιτροπής όσον αφορά την προστασία των ζώων κατά τη μεταφορά(1) με σκοπό την τροποποίηση των κτηνιατρικών πιστοποιητικών για το ενδοκοινοτικό εμπόριο ζώντων ζώων προκειμένου να περιληφθεί αναφορά και στη φυσική κατάσταση των προς μεταφορά ζώων·

- για τη βελτίωση των προτύπων των οχημάτων, η Επιτροπή εξέδωσε στις 9 Απριλίου 2001 πρόταση κανονισμού του Συμβουλίου σχετικά με την εφαρμογή των διαφόρων συστημάτων αερισμού οχημάτων μεταφοράς ζώων για οδικές διαδρομές διαρκείας άνω των οκτώ ωρών(2).

Θαποβληθεί επίσης μια πρόσθετη πρόταση για την τροποποίηση της οδηγίας 91/628/ΕΟΚ με στόχο την περαιτέρω βελτίωση της κατάστασης. Επιπλέον, μετά την παραλαβή της νέας γνώμης της επιστημονικής επιτροπής για την καλή διαβίωση των ζώων που αναμένεται στα τέλη του 2001, θα εξεταστεί η αναδιατύπωση του ορισμού του χρόνου ταξιδιού και των πυκνοτήτων φόρτωσης.

Κατά τη σύνταξη της πρότασης για την τροποποίηση της οδηγίας 91/628/ΕΟΚ, η Επιτροπή θα εξετάσει επίσης τις τελευταίες εξελίξεις όσον αφορά τη μεταφορά ζώων στην Ευρώπη και ιδίωςπό το πρίσμα της πρόσφατης επιδημίας του αφθώδους πυρετού.

Η διαδικασία για την τροποποίηση της οδηγίας 91/628/ΕΟΚ, συμπεριλαμβανομένου του παραρτήματός της, βασίζεται στο άρθρο 37 (πρώην άρθρο 43) της συνθήκης ΕΚ. Το εν λόγω άρθρο προβλέπει τη διαβούλευση με το Κοινοβούλιο.

(1) ΕΕ L 102 της 12.4.2001.

(2) COM(2001)197 τελικό.